27/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Expropiación

TEXTO: Por resolución da Dirección Xeral de Infraestruturas de 4 de xuño de 2010 aprobouse provisionalmente o proxecto de trazado da obra “Acondicionamento e mellora da estrada AC-566. Treito Narón – Valdoviño”, clave AC/08/131.01. O proxecto a realizar definirá as obras de acondicionamento e mellora necesarias da estrada AC-566 (Narón (AC-862)-Campo do Hospital (AC-862)), no treito Narón-Valdoviño dende o P. Q. 2+570 ata o P. Q. 10+730, na intersección das estradas AC-566 e AC-116 (Catabois-Valdoviño (AC-566)). A xustificación da necesidade desta actuación apóiase nos numerosos treitos con características urbanas e múltiples xiros a esquerda incontrolados e non canalizados, que sumados a unha IMD elevada, proporcionan a esta estrada grandes deficiencias en canto a seguridade viaria e problemas de capacidade da mesma. Unha vez analizados os problemas da rede actual, os obxectivos fundamentais desta actuación son: * Mellorar a seguridade viaria. * Mellorar a capacidade da rede actual. * Creación dun itinerario alternativo ó treito Narón-Castro da AC-566, a través do ramal da autoestrada (FE-12) e a AG-64, paralelo ó xerado pola estrada actual, completando para elo o enlace de Castro. Considerando todo o exposto e o establecido na normativa vixente, RESOLVO: Primeiro.- Que o proxecto de trazado da obra “Acondicionamento e mellora da estrada AC-566. Treito Narón – Valdoviño, clave AC/08/131.01 se someta, consonte ao determinado no artigo 15 da Lei 4/1994, do 14 de setembro, de Estradas de Galicia, ao trámite de información pública, para que as persoas que o consideren oportuno poidan formular, por escrito diante a Dirección Xeral de Infraestruturas, as observacións que crean convenientes relativas ás circunstancias que xustifiquen a declaración de interese xeral da estrada e sobre a concepción global do seu trazado. Segundo.- Que simultaneamente ao trámite sinalado no parágrafo anterior, e aos efectos previstos no art.56.1 do Regulamento de Expropiación Forzosa, se someta a información pública a relación individual de bens, dereitos e propietarios afectados pola realización da obra correspondente ao proxecto de trazado da obra de referencia, para que os afectados presenten cantas alegacións ou rectificacións consideren convenientes en canto aos bens e dereitos descritos na relación Anexa. Terceiro.- O periodo de información pública será de trinta días hábiles, contados a partir do día seguinte ao da publicación deste anuncio no Diario Oficial de Galicia; estando o expediente exposto ao público na Dirección Xeral de Infraestruturas, no Servizo de Infraestruturas da Coruña e nos concellos de Narón e Valdoviño. Así mesmo, na páxina web da Consellería Medio Ambiente, Territorio e Infraestruturas (http:\\www.cmati. xunta. es/portal/cidadan/lan/gl/pid/2199), atópase ao dispor dos interesados, un documento resumo do proxecto. Santiago de Compostela, 13 de xullo de 2010 O Conselleiro de Medio Ambiente, Territorio e Infraestruturas PD Orde do 9 de xullo de 2009 (DOG nº 138 do 16.07.09) Isabel Vila Barbosa Directora Xeral de Infraestruturas RELACION DE BENS E DEREITOS AFECTADOS ACONDICIONAMENTO E MELLORA DA ESTRADA AC-566. TREITO NARÓN - VALDOVIÑO CLAVE: AC/08/131.01